**הנחיות למעסיקים בענפי החקלאות אל מול מגפת נגיף הקורונה**

התפשטות נגיף הקורונה בעולם ובישראל מהווה אתגר משמעותי לכלכלה העולמית, לשרשרת האספקה ולרציפות העבודה בענפי החקלאות השונים.

הנחיות משרד הבריאות והרשויות למניעת ההתפשטות בישראל מעמידות בפני החקלאים אתגר גדול לא פחות של שימור יכולות הייצור והאספקה למשק תוך מניעת התפשטות הנגיף בקרב העובדים.

בשלב זה לא יצאו תקנות לחקלאות כ"מפעל חיוני" הנושא נמצא בטיפול וברגע שתאשר הממשלה את הדברים נדאג להעביר את ההנחיות באופן מסודר ולסייע בהערכות בדגש על אישורי מעבר, אופן ההפעלה ועוד . הנחיות יועברו ע"י הוועדה החקלאית ברשות .

בשלב זה כדי להקל על ההתמודדות אנו מעבירים לכם את עיקרי המלצות משרד הבריאות הרלוונטיים לענפי החקלאות. במטרה לא לפגוע ברציפות תפקודית בענפים ובמרקם החיים כאחד .

**יודגש כי מדובר בהמלצות בלבד אשר אינן מתאימות בהכרח לכל מעסיק, וכי על כל מעסיק לפעול בהתאם למאפיינים, לשיקולים ולגורמי הסיכון בתחומו .**

 **כללי :**

* יש לראות שאין התקהלות של יותר מ-10 אנשים וקיימת הקפדה על קיום מרחק של 2 מטרים לפחות בין העובדים בכל המקומות בהם העובדים שוהים.
* אסור לדרוש מעובד הנמצא בבידוד להגיע למקום העבודה.
* אסור לאפשר לעובד שנמצא בבידוד להגיע למקום העבודה גם אם הוא מעוניין בכך.
* יש להחתים כל עובד על הצהרת עובד/ת לגבי שמירת צו בידוד ממגפת הקורונה. ***טופס מצ"ב.***

 **מיגון ותשתית :**

* יש לבצע פעילויות חיטוי, סניטציה וניקיון לציוד, ולתאי שירותים.
* אספקת אמצעי חיטוי וסניטציה לעובדים.
* מומלץ לרכוש אמצעי מיגון לעובדים כיסויי ראש, פנים וגוף.
* הנחייה לנסיעה מהעבודה ואליה על בסיס רכב פרטי ללא אנשים נוספים ברכב .
* צמצום מוקדי התקהלות והתאספות בעבודה ( ארוחות, הפסקות , שירותים ועוד).
* יש לפזר טישו / נייר טואלט בזמינות קרובה לכל העובדים.

 **התנהגות בעבודה:**

* על העובד למדוד חום טרם היציאה לעבודה. **במידה ויש חום או סימני תחלואה נשימתית אין להגיע לעבודה ויש להקפיד על כללי הבידוד בבית**. מומלץ לקיים טבלת רישום של חום (מדידה בבוקר ובערב)
* יש לרחוץ ידיים בכניסה וביציאה לעבודה, וכן אחת ל-3 שעות לכל היותר.
* יש להשתדל ככל הניתן שלא לגעת באף ובפה, ולרחוץ ידיים לאחר מגע מסוג זה.

אנו מבקשים מכלל מנהלי האגודות החקלאיות להעביר את ההנחיות לענפים הפועלים בתחום הישוב ולוודא שכולם פועלים על פי הנחיות משרד הבריאות. במקביל למלא את ***טופס "ההכרזה" המצ"ב*** *– "בקשה להכרזה על מפעל חיוני*" – עובר כרגע לידיעה כאשר נידרש. יש לקחת בחשבון כי ההנחיות יוצאות בהתאם למצב קיים, במידה ותהיה החמרה נדאג לעדכן במטרה לשמור על אורח חיים בריא מול אתגרי המגפה .

 איל רייז

סגן ראש מועצה